ועדת הכלכלה, כנסת 20, פרוטוקול מספר 864, 2018-11-26 09:30

איתן כבל: בוקר טוב לכם.

איתן כבל: גבירתי מנהלת הועדה, היועצים המשפטיים, דובר, ערוץ הכנסת, רשם פרלמנטרי – בוקר טוב לך.

איתן כבל: אתה פעם שנייה כמדומני, שלישית, זכרתי משהו כזה.

שלשמו התכנסנו: היום אקרא את שירה של רות אשור, מתוך ספרה שעומד לצאת לאור בקרוב בשם: "הלומת אור", הכולל שירים על אהבה, פרידה, ירושלים והרבה שירי מילואים.

שלשמו התכנסנו: למרות שהייתה רוצה להיות משוררת במשרה מלאה, היא עובדת כעורכת דין במחלקת ייעוץ וחקיקה במשרד המשפטים במחלקה האזרחית.

שלשמו התכנסנו: היא ירושלמית מלידה, גרה בירושלים, כותבת מגיל 15 ואפילו לפני.

חזרה לשגרה: שומטת את הקיטבג ליד הדלת / פושטת מדים / עומדת מתחת למים רותחים / מתרגלת לתחושת רגליים יחפות על מרצפות / טיפות מים שוטפות שאריות אבק שהצטברו תחת ציפורניים / נהלים שנאגרו נארגו לסדר יום / נושמת מרכך כביסה / סיר אורז לבן / לידו קציצות צפות לאיטן / מכורבלות ברוטב אדום / אני מתמעכת לצורת ספה / לגימה ארוכה מקפה שחור חזק / מבדילה בין חול לחול.

חזרה לשגרה: מגניב.

חזרה לשגרה: ברשותכם, אני פותח את הדיון.

חזרה לשגרה: נמצאים כאן נציגי חברת קליל.

חזרה לשגרה: אינני נוהג לעשות זאת וגם אין לי שום כוונה להתערב בעניין, זה בהליך שיפוטי ואין לנו את הכלים לעסוק בכך, וגם אסור לנו לעסוק בכך.

חזרה לשגרה: אבל, אם אתם ביקשתם אני רק מאפשר לכם – גם לפרוטוקול וגם לנציגים שיושבים כאן – להקשיב לעניין.

חזרה לשגרה: מעבר לזאת, בשלב הזה אינני יכול לסייע או לקדם בוודאי כשמדובר בהליך שהוא מעין שיפוטי.

חזרה לשגרה: בבקשה, בקצרה ממש.

חזרה לשגרה: כי אנחנו ממש לא, לא רק שאנחנו לא - - - אנחנו לא בנושא.

צורי דבוש: צורי דבוש, יושב-ראש קליל ובעל השליטה בקליל– החברה היא ציבורית.

צורי דבוש: כבוד היושב-ראש, נציגי משרד המשפטים, נציגי משרד האוצר, כבוד הרשם, כבוד הסגנית.

צורי דבוש: אנחנו פה בזכות זה שאפשרת לנו להגיד את מה שיש לנו להגיד/ חשוב לנו להגיד את מה שיש לנו להגיד על החוק החדש.

צורי דבוש: על החוק הזה עבדנו, כפי שאתה יודע, שנים ארוכות.

צורי דבוש: שלוש שנים בוועדה שלך דנו על הגנה על הקניין הרוחני במדינת ישראל.

צורי דבוש: צמצום הפער בין ההגנה במדינת ישראל לבין העולם, כשבעולם היה 25 שנה ובישראל 15 שנה.

צורי דבוש: בזכות העבודה של הוועדה הזאת צמצמנו את הפער, והיום אנחנו כמו שאר העמים.

צורי דבוש: אף על פי כן, בוועדה נידונו הצורך להגן על על התעשייה הישראלית, על תעשיית הפרופילים, הגנה על פרופילים.

צורי דבוש: לצערי נשמעו קולות בשולי פסקי דין שמעלים ספק על עצם האפשרות להגן – לרשום פרופילים כקניין רוחני.

צורי דבוש: האמירה הזאת היא אמירה שמדירה שינה מעיננו ואנחנו רוצים לשמוע קול ברור וחד, כי עדיין לא נשמע קול ברור שהחוק מגן על פרופילים במדינת ישראל בין השאר.

צורי דבוש: המעמד הזה לא נוח לי אבל אין לי ברירה.

צורי דבוש: נושאים אלי עיניים עובדים, משפחות, זו תעשייה מפוארת במדינת ישראל.

צורי דבוש: הייתי רוצה לשמוע קול ברור שאומר שהפרופילים, כמו שדנו בכל שנות הוועדה, דיברנו על הפרופילים, התייחסנו לפרופילים, התייחסו לפרופילים אנשים מקצוות שונות ולכן הייתי שמח לשמוע את קולך, כבוד היושב-ראש.

איתן כבל: אני חוזר ואומר, אני לא אעשה זאת, גם על פי הייעוץ המשפטי שקיבלתי, ואין לי כוונה לעשות זאת.

איתן כבל: אמרתי לכם, אתם פניתם, אני העברתי את הפנייה שלכם לגורמים המוסמכים שעוסקים בעניין, אמרתי להם: נא להתייחס לעניין הזה.

איתן כבל: גם דיברתי איתכם בעניין הזה אני לא יכול לעשות, שוב, הוועדה איננה ערכאת ערעור, אתם פניתם אלי כחבר כנסת ואני מטפל כמו כל פניית ציבור שמגיעה אלי אל מול הגורמים, פשוט מאוד, אוקיי?

איתן כבל: משפט קצר חברים, איני מתכוון לבזבז את כל היום על זה.

אריה ריכטמן: תודה רבה.

אריה ריכטמן: אריה ריכטמן, מנכ"ל קליל.

אריה ריכטמן: כפי שאמרתי, 30 שנה אני עוסק בתעשייה הזו, לא יכול להיות שאנחנו דנים כאן שש שנים בחוק ומעולם אף אחד לא אמר: פרופילים לא ראויים לרישום.

אריה ריכטמן: להיפך, אנחנו הולכים, זה לא עניין משפטי, אנחנו הולכים להגדיל את ההגנה.

אריה ריכטמן: והנה, עוד לא יבש הדיו ופתאום אנחנו שומעים קולות שלא בטוח שהפרופילים יכולים לחסות תחת חוק העיצובים החדש.

אריה ריכטמן: אגב, במכתב של משרד המשפטים למשרד האוצר לגבי הנושא של ההכנסות, על הגידול בהכנסות, אם מעל לרבע מההכנסתו מעיצובים זה מפרופילים, אז כנראה שגם במכתב יש כמה דברים שצריך לתקן.

אריה ריכטמן: אבל בעיקר אני אומר שלא יכול להיות שיושבים פה אנשים מכובדים שלוש שנים, ודנים על קוצו של יו"ד, ופתאום באבחה אחת מישהו אומר: לא, זה לא בטוח שזה ראוי.

איתן כבל: תראה, אני חוזר ואומר לך, אני באופן אישי יודע להתחבר למה שאתם אומרים.

איתן כבל: אבל אני גם יודע איפה הגבולות שלי.

איתן כבל: והגבולות שלי הם לא כאן, הגבולות שלי הם מחוץ למקום הזה, אוקיי?

איתן כבל: פניתם, אני אעשה כמיטב יכולתי, יש לכם גם כן, לא אלמן ישראל, גם אתם יש לכם את הכלים המשפטיים.

איתן כבל: עם כל הכבוד, אם על משה רבינו חלקו אני מניח שגם על משרד המשפטים ניתן לחלוק.

איתן כבל: עם כל הכבוד, לא כל החוכמה, ואני איני אומר זאת בציניות אלא באמת, אתה בא, מציג את הדברים שלך, ואם אתם יודעים לשכנע אני מניח שלא צריך, אין לי ספק שלא קמו אנשים בבוקר והחליטו לחסל את קליל.

איתן כבל: אני רוצה לקוות שזה לא כך.

איתן כבל: ביננו, אני גם לא מאמין שזה כך.

צורי דבוש: קודם כל, אנחנו רוצים להודות לך על ההזדמנות שלנו להשמיע את קולנו, אנחנו מודים לך מאוד, ומאוד מקווים לא נגיע להליכים משפטיים.

צורי דבוש: תודה רבה.

איתן כבל: אוקיי יקיריי.

איתן כבל: מבחינתי סגרתי את העניין הזה.

איתן כבל: בבקשה, מי מכם?

נועה מושייף: בוקר טוב.

נועה מושייף: נועה מושייף ממשרד המשפטים מחלקת ייעוץ וחקיקה.

נועה מושייף: אנחנו מאוד שמחים לפתוח את הישיבה עם שיר של עורכת דין מהמחלקה שלנו.

נועה מושייף: זה מאוד מרגש.

נועה מושייף: אני יכולה גם להגיד ממקור ראשון שהיא מאוד התרגשה.

נועה מושייף: ישבתי לידה כשהיא קיבלה את ההודעה.

נועה מושייף: אמרתי, תשלחי - - - אז היא תשמח.

נועה מושייף: אנחנו מאוד מודים לך.

איתן כבל: חברה שלה כבר צילמה והיא תשלח לה.

איתן כבל: היועצת שלי.

נועה מושייף: אז היא מאוד התרגשה וכך גם אנחנו.

נועה מושייף: תודה רבה.

נועה מושייף: אנחנו פה בעצם על מנת לדון בתקנות העיצובים.

נועה מושייף: חוק העיצובים נכנסת לתוקף ב-7 באוגוסט האחרון.

נועה מושייף: הוא החליף את פקודת הפטנטים המדגמיים.

נועה מושייף: למעשה תקנות העיצובים נועדו ליישם את החוק.

נועה מושייף: שלושה נושאים עיקריים בתוך תקנות העיצובים באישור הוועדה.

נועה מושייף: אגרות, פרסום מידע, ותזכורת תשלום אגרת חידוש שלפני פקיעת תוקף.

נועה מושייף: שלחנו לוועדה שני נוסחים לבקשתכם.

נועה מושייף: נוסח אחד מלא של כל התקנות כולם, ונוסח אחד מקוצר רק של התקנות להקראה.

איתי עצמון: רק תקנות שטעונות אישור ועדה.

נועה מושייף: כן, סליחה.

נועה מושייף: רק תקנות שטעונות אישור ועדה.

נועה מושייף: בעקוב אחרי שינויים כי נעשו מספר שינויים בעקבות הערות הלשכה המשפטית של הוועדה.

נועה מושייף: אני אקדים ואומר עוד דבר אחרון: יש מספר תקנות שהן תקנות משנה, תקנות משנה בתוך התקנה הגדולה.

נועה מושייף: בשביל להבין את הקונטקסט אנחנו אולי ניתן אקריא ממש בכמה מילים אודות התקנה כולה.

נועה מושייף: ברשות

נועה מושייף: כם נתחיל את ההקראה: "תקנות העיצובים התשע"ט–2018 אז כאמור, יש כמה תקנות שהן תקנות משנה, וזו התקנה הראשונה שהיא 7(ב)(3).

נועה מושייף: אני קודם אקריא את תקנת המשנה ואז אתן רקע כדי להבין את ההקשר.

איתן כבל: בבקשה.

נועה מושייף: "פעל המגיש כאמור בפסקה (2) לא יחויב בעד ההגשה בתשלום אגרת הארכת מועד כאמור בפרט 13 לתוספת השנייה".

נועה מושייף: למעשה, לפי תקנה 2, ככלל, ניתן להגיש לרשות בקשות, הודעות ומסמכים בנייר או באתר ההגשה של הרשות.

נועה מושייף: תקנה 2(ב) מטילה חובה על תאגידים ובעל מקצוע מורשה להגיש באתר ההגשה בלבד.

נועה מושייף: למעשה תקנה 7(ב)(3)אומרת שבעת תקלה באתר ההגשה המתקיימת במועד האחרון להגשת המסמך, כולם יכולים, גם אלו מהמנועים שאינם יכולים להגיש בנייר, יכולים להגיש בנייר עד שני ימי העסקים לאחר המועד האחרון, ויראו את המסמך כאילו הוגש במועד האחרון.

נועה מושייף: תקנה 7(ב)(3) למעשה פוטרת מאגרת הארכת מועד במקרים המתוארים לעיל, כי למעשה זה נוצר בגלל תקלה על כן אין צורך לשלם אגרת הארכת מועד.

איתן כבל: הערות, יש למישהו כאן?

איתן כבל: אוקיי.

איתן כבל: אני מעלה את זה להצבעה.

איתן כבל: מי בעד?

איתן כבל: מי נגד?

איתן כבל: מי נמנע?

איתן כבל: בעד – 2

איתן כבל: נמנעים – אין

איתן כבל: תקנה 7(א) אושרה.

נועה מושייף: 7(ב)(3).

איתן כבל: 7(ב)(3).

נועה מושייף: עמיתי הודיעו לי שעשיתי טעות קלה בהקראה של סעיפי ההסמכה.

נועה מושייף: אמרתי: "חוק העיצובים התשע"ט–2018" וזה צריך להיות התשע"ז–2017.

נועה מושייף: מה עוד אמרתי בטעות?

אילת פלדמן: 81 - - -.

נועה מושייף: אמרתי 81 במקום 81(ב) בסעיפים באישור ועדת הכלכלה.

לאה ורון: סעיפי ההסמכה?

נועה מושייף: כן.

נועה מושייף: סעיפי ההסמכה.

איתן כבל: אוקיי.

נועה מושייף: התנצלותי.

איתן כבל: תודה.

איתן כבל: טוב שאיילת פה כדי לעשות הגהה כמו בבית הכנסת.

מען מסמכים: למעשה, סעיף 45 לחוק קובע חובה לרשות לשלוח הודעת תזכורת טרם פקיעת תוקף למבקשים.

מען מסמכים: הוא עושה זאת רק בדואר אלקטרוני.

מען מסמכים: אנחנו נציין שתקנת משנה 10(ב) גם מציינת: "בעת קבלת כתובת הדואר האלקטרוני תיידע הרשות את המבקש כי לכתובת זו יישלחו המסמכים האמורים אם לא עדכן המבקש אחרת".

מען מסמכים: כך שהוא יודע שלשם זה מגיע ואם הוא מחליף דואר הוא חייב לעדכן את הכתובת האלקטרונית אחרת הוא לא יקבל את ההודעות האלו.

איתן כבל: למה SMS לא?

נועה מושייף: לא SMS, דואר אלקטרוני.

איתן כבל: אז אני שואל.

נועה מושייף: כך נקבע בחוק.

איתן כבל: אמצעים אלקטרוניים.

איתן כבל: SMS היום זה כלי אלקטרוני.

נועה מושייף: אנחנו באמת, עכשיו אני נזכרת שהלשכה המשפטית של הוועדה באמת העירה את ההערה הזו.

נועה מושייף: פשוט בשלב הזה קשה לנו להתחייב בתקנות שתהיינה הודעות SMS.

נועה מושייף: אנחנו יכולים באמת להגיד להנחות את הרשות לבחון את הדבר הזה ולעשות אותו כמשהו עתידי.

נועה מושייף: אנחנו גם שוחחנו על זה עם הרשות.

נועה מושייף: אין להם התנגדות עקרונית לעשות את הדבר הזה, פשוט כעת אנחנו לא רוצים ל - - - את התקנות - - -

איתן כבל: שנייה, תראי, מה שאומרת לי כאן מנהלת הוועדה, SMS היום זה הכלי הכי נפוץ להתקשרות בביצוע - - -

עבד אל חכים חאג' יחיא: ב-WhatsApp.

איתן כבל: את נכנסת לחשבון זה מאשר לך ב-SMS, אין כמעט פעולה היום שאנחנו מבצעים, ה-SMS הוא כלי שגם הכי קל לתקשר איתו.

איתן כבל: אני למשל, כשאני רוצה לוודא שזה שמור אני גם מצלם מסך.

איתן כבל: אני, בשונה מכם אני אומר את זה, חושב ש-SMS הוא כלי לא רק לגיטימי הוא היום "הכלי".

איתן כבל: הוא יותר ממייל.

עבד אל חכים חאג' יחיא: הוא זמין יותר.

עבד אל חכים חאג' יחיא: הוא זמין יותר.

איתן כבל: במייל אני צריך להיכנס לכתובת, אני צריך זה אני צריך פה.

עבד אל חכים חאג' יחיא: לא, אתה נכנס ל- WhatsAppאו ל-SMS זה יותר מהיר.

נועה מושייף: כאמור, לא לנו ולא לרשות, תקנו אותי אם אני טועה, אין התנגדות לשלוח ב-SMS.

נועה מושייף: פשוט כרגע, שוב, תקנו אותי עם אני טועה, זה שירות שאינו קיים.

נועה מושייף: אנחנו פשוט לא רוצים להתחייב בתקנות למשהו שאנחנו לא יודעים מתי הוא יקרה.

נועה מושייף: אז כאמור, הרשות מסכימה לבחון את הדבר הזה - - -

איתן כבל: כן, זה אומר שזה לא יהיה.

איתי עצמון: לבחון.

איתן כבל: אנחנו מכירים את ה-"לבחון", לבחון שלא יקרה.

עבד אל חכים חאג' יחיא: לבחון אחרי שאנחנו מאשרים אף אחד לא - - - מה שבחנו.

איתן כבל: כן בבקשה, שם ותפקיד.

סער אלון: סער אלון, אגודת עורכי הפטנטים.

סער אלון: אם זה לא יקרה אז אולי זה מיותר.

סער אלון: אבל בכל מקרה, מסרונים זה נכון לגבי מגישים או אנשים שמסרו את העיצובים שלהם בצורה פרטית.

סער אלון: אבל, למשרדים, משרדי עורכי דין ומשרדי עורכי פטנטים זה יכול להיות בעייתי ועדיף שזה יהיה גם וגם.

איתן כבל: כל מה שאמרתי זה גם וגם.

עבד אל חכים חאג' יחיא: זה לא במקום.

איתן כבל: שום דבר לא אמרתי במקום.

עבד אל חכים חאג' יחיא: לא במקום מייל.

איתן כבל: ממש לא.

איתן כבל: זו המערכת היום, SMS שולחים לך גם במייל.

איתן כבל: זה כמעט מסונכרן אפילו.

איתן כבל: אם יודע לעשות את זה ה-Pango אתה מבין?

איתן כבל: בשנייה הוא עושה לך את זה.

אופיר אלון: אופיר אלון.

אופיר אלון: ראש רשות הפטנטים.

אופיר אלון: אני רוצה להגיד לאדוני שאנחנו בוחנים ואף מיישמים גם בלי שמכריחים אותנו בחוק מספר דרכים לשלוח תזכורות לאזרחים.

אופיר אלון: פעם אחת זה ה- אי- מייל שזו דרך המלך, פעם שנייה זה אתר שאנחנו עובדים עליו, ואני מקווה שיהיה שבו אזרח יכול להיכנס ולראות את כלל התיקים שלו ברשות הפטנטים, כולל כל מיני פעולות שהוא צריך לעשות וכולי וכולי.

אופיר אלון: אז גם באופן הזה אזרח יוכל לראות.

אופיר אלון: וגם, כשניישם את המערכת, בכוונתנו גם בטרם ההערה של אדוני הייתה במידת האפשר לעשות מערכת של SMS אז למרות שלא מכריחים אותנו אנחנו חושבים שחובתנו לתת שירות לציבור ובהחלט נשתדל, אני יכול להבטיח לאדוני, במידת האפשר ליישם את זה גם במערכת של מסרונים.

איתן כבל: ראה, אני לא אעכב את התקנות החשובות האלה בגלל העניין הזה.

עבד אל חכים חאג' יחיא: ואז יהיה גם וגם.

עבד אל חכים חאג' יחיא: כי התקנות מחייבות אותך במייל אז אתה תוסיף עוד.

אופיר אלון: בוודאי.

אופיר אלון: ובכל מקרה לא הייתה כוונה להחליף.

איתן כבל: אני רק אומר - - -

עבד אל חכים חאג' יחיא: אני אומר, בנוסף למייל.

אופיר אלון: בוודאי.

עבד אל חכים חאג' יחיא: עד שהוא אוכל אותה.

איתן כבל: כן, זה לא משנה.

אופיר אלון: אדוני, אין ביננו ויכוח.

אופיר אלון: אנחנו התכוונו גם בטרם ההערה של אדוני ליישם מערכת כזו במידת האפשר.

איתן כבל: אוקיי.

איתן כבל: תודה.

איתן כבל: אנחנו נעלה להצבעה.

איתן כבל: מי בעד?

איתן כבל: מי נגד?

איתן כבל: מי נמנע?

איתן כבל: בעד – 2

איתן כבל: נמנעים – אין תקנה 10(ג) מתקנות העיצובים התשע"ט–2018, נתקבלה.

איתן כבל: תקנה 10(ג) אושרה.

איתן כבל: הלאה.

נועה מושייף: בעצם התקנה נועדה לשם הבהרת סדר הדברים בקריאה רציפה של התקנות.

נועה מושייף: צריך לזכור שגם אנשים שקוראים את תקנות העיצובים או עושים שימוש בתקנות העיצובים לא כולם אנשים מיוצגים או עורכי דין לפעמים זה גם אנשים פרטיים.

נועה מושייף: לכן, מצאנו לנכון לשם הסדר הבהיר של הדברים, להכניס גם את התקנה הזו שבעצם גם אומרת שהגורם המוסמך מפרסם באתר האינטרנט.

נועה מושייף: אנחנו מבינים שבאמת אולי זה לא מוסיף הרבה אבל אנחנו כן חושבים שלצורך בהירות הדברים ובעיקר לצורך משתמשים שאינם מיוצגים אנחנו חושבים שיש מקום להכניס את זה בתוך התקנות.

איתי עצמון: את כבר ענית להערה שאני עמדתי להעיר, שהייתה שההוראה שאתם מציעים לקבוע כאן קבועה כבר בחוק בסעיף 22 בנוסח אחר ואני, ככל שאני מכיר חקיקת משנה, לא מקובל לחזור על הוראות בחקיקה ראשית.

איתי עצמון: קבועות כבר בחקיקה ראשית, בחקיקת משנה ועוד בנוסח שונה.

איתי עצמון: אפשר להעתיק את הנוסח שקיים בחוק, לדעתי זה לא תורם שום דבר, אבל לכתוב את מה שקבוע כבר בחוק בניסוח שונה, אני חושב שזה לא נכון.

נועה מושייף: כאמור, אנחנו בעיקר בשביל, זה מתברר כצורך במהלך השולחנות העגולים שעשינו, וגם פגשנו הרבה מעצבים פרטיים שלא מיוצגים.

נועה מושייף: לצורך המעצבים הללו וקהל המשתמשים הזה חשבנו - - -

איתן כבל: אבל אם זה נכתב בחוק עצמו אז מה הרבותא פה?

נועה מושייף: כאמור, אנחנו חשבנו שזה יהיה נכון לצורך הסדר בדברים.

עבד אל חכים חאג' יחיא: זה לא עקרוני ולא מעשי מבחינתנו.

איתן כבל: אני אאשר את זה.

איתן כבל: תרצו - - -

איתי עצמון: אם כבר, אולי שהנוסח יהיה - -

איתן כבל: תואם.

איתי עצמון: - - כפי שכתוב בסעיף 22(א) לחוק כלומר שלא תהיה הוראה באותו נושא שכתובה שונה בחוק ובחקיקת המשנה.

איתן כבל: זה ברור.

איתי עצמון: אלא אם כן יש סיבה.

נועה מושייף: כמובן שהתקנות כולן וגם זו באופן קונקרטי התייעצות קונקרטית על הדבר הזה הייתה גם דרך חקיקת משנה.

נועה מושייף: אני לא אומרת את זה כי זה הקלף המנצח שלי.

נועה מושייף: אני רק - -

לאה ורון: זה - - - בבחינות של לשכת עורכי הדין.

איתי עצמון: יש עוד הוראות בחוק שהן חשובות שאפשר היה לעגן אותן גם בתקנות.

איתי עצמון: הטיעון הזה הוא לא טיעון נכון.

איתי עצמון: גם ההוראות לגבי האגרות הן הוראות שחשוב שקהל המעצבים יכיר וגם אותן לא העתקתם מהחוק לתקנות.

נועה מושייף: אז ברשותכם נקבל את ההצעה שלכם ונשנה את הנוסח בהתאם לאמור בחוק.

איתן כבל: אוקיי.

איתן כבל: תודה.

איתן כבל: נצביע על הנוסח המקורי.

איתן כבל: מי בעד?

איתן כבל: מי נגד?

איתן כבל: מי נמנע?

איתן כבל: בעד – 2

איתן כבל: נמנעים – אין תקנה 10(ג) מתקנות העיצובים התשע"ט–2018 נתקבלה.

איתן כבל: הלאה.

איתן כבל: יש הערות?

איתי עצמון: יכול להיות שבשלב הזה כדאי גם להציג ולהקריא את הסכומים של האגרות שקבועים בתוספת השנייה.

לתוספת השנייה: " תוספת שנייה תקנות 7(ב)(3), 13, 22(א), 26, 28(א), 30, 34, 41, 43, 44, 45(א), 51(א), 64, 68, 70(ב), 71, 72(א), 75(א), 76, 77(א), 78(א), 79, 82(א), 84, 96(א), 98, 99 ,100, 101)" לוח אגרות בתוספת זו- "חוק המועצה להשכלה גבוהה" – חוק המועצה להשכלה גבוהה, התשי"ח–1958.

אחד מאלה: (1) מי שאינו תאגיד.

אחד מאלה: (2) חברה או שותפות שמחזור עסקיה בשנה הקודמת לא עלה על 10 מיליון שקלים חדשים.

אחד מאלה: (3) מוסד מוכר כמשמעותו בסעיף 9 לחוק המועצה להשכלה גבוהה.

אחד מאלה: (4) מוסד שקיבל תעודת היתר - - -

איתי עצמון: רגע, אני מציע שתקראי את הנוסח שמונח על שולחן הוועדה, ואם יש לכם תיקונים צריך לציין מה התיקונים.

נועה מושייף: אה, סליחה, בסדר גמור.

נועה מושייף: אז הנוסח שמופיע בפני הוועדה הוא: " (4) מכללה אקדמית כהגדרתה בחוק המועצה להשכלה גבוהה".

נועה מושייף: בעקבות שיחה עם הלשכה המשפטית שינינו את ההגדרה, "מכללה אקדמית כהגדרתה בחוק המועצה להשכלה גבוהה" נמחק.

נועה מושייף: במקומה יבוא: "מוסד שקיבל תעודת היתר או אישור על פי סעיף 21(א) לחוק המועצה להשכלה גבוהה" ונוסף עוד סעיף: " (5) מוסד שהתואר שהוא מעניק הוכר לפי סעיף 28(א) בחוק המועצה להשכלה גבוהה".

איתי עצמון: ובמהות, מה השינוי?

נועה מושייף: למעשה, בעקבות ההערה של הלשכה המשפטית, הבנו שההגדרה כפי שהיא הייתה כתובה כעת לא הכניסה בתוכה את כל המוסדות האקדמים שרצינו להכניס.

נועה מושייף: מה שמופיע בסעיף קטן 4 זה מוסד שקיבל תעודת היתר או אישור.

נועה מושייף: למעשה מדובר במוסדות בתהליכי הקמה.

נועה מושייף: הם בתהליכי הקמה ועדיין לא קיבלו אישורים אז הם מקבלים היתר - - - כזה.

נועה מושייף: ולגבי סעיף קטן 5: "מוסד שהתואר שהוא מעניק הוכר לפי סעיף 28(א) בחוק המועצה להשכלה גבוהה" למעשה מדובר במוסדות שנמצאים באיזור יהודה ושומרון.

נועה מושייף: למשל אוניברסיטת אריאל.

נועה מושייף: כך, למעשה, בהגדרה הזו אנחנו מכניסים את כל המוסדות האקדמיים אותם רצינו להכניס.

נועה מושייף: ההקלה הזו בעצם נועדה לאזן את פערי הכוחות המובנים בין מי שאינו תאגיד, או באמת מוסדות אקדמים שאנחנו מבינים שהיכולת הכלכלית שלהם יותר מצומצמת.

נועה מושייף: יש פערים כלכליים ובעצם ככה מצליחים לעשות את זה.

נועה מושייף: אז ברשותכם נמשיך לסכומים: זו בעצם הבקשה הקלאסית.

נועה מושייף: הדברים השכיחים שאנחנו מכירים.

נועה מושייף: למעשה גם הבקשות הקלאסיות.

נועה מושייף: רק שפה אנחנו מדברים על מערכת של עיצובים כמו למשל דוגמת סכו"ם.

נועה מושייף: הסכום הוא 600 שקלים מכיוון שזו מערכת של פריטים הבחינה היא קצת יותר מורכבת.

איתי עצמון: איך נקבעו הסכומים?

נועה מושייף: הסכומים נקבעו בעזרת אגף תקציבים.

נועה מושייף: עשינו למעשה ממש טבלה של שעות העבודה.

נועה מושייף: אם זה רשם, אם זה בוחן, אם זה פוסק, לפי התעריף של התשלום.

נועה מושייף: וככה כמובן השתדלנו שלא יהיו קפיצות גדולות מדי מהאגרות שקיימות כיום.

נועה מושייף: אבל בעיקרון מדובר בחישוב כלכלי נטו.

איתי עצמון: למה יש שוני בין האגרות שקיימות היום לעומת האגרות שקבעתם כאן?

נועה מושייף: האגרות שנקבעו הן אגרות שנקבעו - - -

איתי עצמון: הן לא מעודכנות?

איתי עצמון: הסכומים ש - - -

נועה מושייף: הן עודכנו.

נועה מושייף: קודם כל, יש כל מיני הליכים חדשים.

נועה מושייף: שוב, רוב הדברים, למשל הבקשות, הם אותם סכומים.

נועה מושייף: רוב הדברים באמת עומדים על אותם הסכומים.

נועה מושייף: יש דברים חדשים של הליכים חדשים שלא היו.

איתי עצמון: זה ברור, אני מדבר על הליכים שקיימים היום.

איתי עצמון: האם יש איזה - - -

נועה מושייף: לגבי הליכים שקיימים היום יש תאימה כמעט, אבל כאמור, החישובים היו חישובים כלכליים נטו, ואם כבר הורדנו את הסכומים כדי להתאים לסכומים הקיימים ולבוא לקראת משתתפים ומבקשים כמובן שכל הכול היה ברשות ועדת אגרות.

איתן כבל: מה האגרה הכי יקרה שאמורה להיות משולמת?

נועה מושייף: האגרה הכי יקרה היא אגרה בסך, יש אגרה בסך 3,000 שקלים של אגרות חודש בעד כל תקופות החידוש.

נועה מושייף: עוד מעט נגיע לזה.

איתי עצמון: תוכלי להסביר לוועדה על מה מדובר כשאת אומרת "אגרות חידוש"?

נועה מושייף: בוודאי.

נועה מושייף: אפשר גם עכשיו כמובן.

נועה מושייף: בעיקרון, תקופת ההגנה על עיצוב היא 25 שנים, הם מתבקשים לחדש את תוקף הגנת העיצוב.

נועה מושייף: המועד הראשון הוא חמש שנים ממועד הגשת הבקשה.

נועה מושייף: המטרה של אגרות החידוש היא לעודד בעלי עיצובים לחדש את העיצובים שלהם רק אם הם חושבים שבאמת תהיה להם הטבה כלכלית ורווח כלכלי.

נועה מושייף: כי מהצד השני, ככל שהם מרגישים שאין להם רווח כלכלי, והם לא באמת זקוקים להגנה זו, אנחנו מעדיפים שזה ישוחרר לציבור והם יוכלו לעשות עם זה שימוש.

נועה מושייף: אז בעצם באגרות החידוש יש קפיצות מדורגות של 100 שקלים כל פעם בין כל מדרגה.

נועה מושייף: ככל שהשנים מתווספות הם ישלמו יותר כדי ש - - - יותר.

נועה מושייף: יש אגרה שהיא בסעיף 5 בעד כל התקופות.

נועה מושייף: למעשה אנחנו רוצים לתת למעצבים שאומרים: הנה, יש לי משהו ביד, אני יודע שאני הולך לרוץ איתו, הולך להיות לי רווח כלכלי.

נועה מושייף: אז מעצבים כאלה שיש להם עיצוב והם יודעים שהוא הולך להיות שלאגר, אנחנו רוצים למנוע מהם את הבירוקרטיה ולעזור להם לעשות את זה מההתחלה.

נועה מושייף: יחד עם זאת, הסכום הוא קצת יותר גבוה מהחיבור של סך כל הסכומים כי שוב, אנחנו רוצים שהם יחשבו מראש האם באמת יש להם קלף חזק והאם באמת הם רוצים לקבל הארכה על כל התקופות.

נועה מושייף: כי מהצד השני של הגנה על זכות יש גם את האינטרס ציבורי לשחרר את העיצובים.

איתי עצמון: אולי תמשיכי בסעיף 3.

נועה מושייף: רק אני - - -

עבד אל חכים חאג' יחיא: יש לי פה עמדה בנושא של מה שמעבר לקו הירוק לא ייכלל פה.

עבד אל חכים חאג' יחיא: יש אפשרות של הרחבה על ידי צו אלוף.

עבד אל חכים חאג' יחיא: אני לא רוצה, אני רואה כל מיני חוקים שמתחלים להכניס בהם את הסיפוח הזוחל שיש את הצו של האלוף אז שירחיבו בצו אלוף.

איתן כבל: איתי.

איתי עצמון: לא, זה לא במקרה הזה.

איתי עצמון: ההגדרה של מוסד להשכלה גבוהה זו ההגדרה שקיימת בהמון דברי חקיקה.

עבד אל חכים חאג' יחיא: נכון.

איתי עצמון: וזאת ההגדרה שאנחנו הצענו לנציגי משרד המשפטים לעגן גם כאן.

איתי עצמון: אני חושב שרק בשל טעות ההגדרה היא כפי שאתם הגשתם לוועדה במקור.

איתי עצמון: ההגדרה הנכונה היא הגדרה רחבה יותר שכוללת את כל מגוון המוסדות האקדמיים שיקבלו את ההנחה באגרות.

איתי עצמון: אני לא חושב שזה מעורר את הקושי שאתה מדבר עליו באיו"ש.

עבד אל חכים חאג' יחיא: לא, אני מתכוון במיוחד לאריאל.

עבד אל חכים חאג' יחיא: אני יודע בדיוק מה - - -

איתן כבל: כן, אבל הוא אומר לך שזה לא, אין כאן, אתה מעלה עכשיו נושא שהוא בכלל לא קיים.

איתן כבל: לא בעניין הזה.

איתי עצמון: לא פה, לא בהקשר הזה.

עבד אל חכים חאג' יחיא: התיקון במפורש, בהצגה, נאמר שאנחנו מתקנים על מנת להכניס את אריאל, במפורש.

נועה מושייף: אנחנו תיקנו, אולי דברי לא התפרשו כהלכה, אנחנו תיקנו לאור הערת הכנסת.

נועה מושייף: להבנתנו זו - - -

עבד אל חכים חאג' יחיא: הערת הכנסת שאני יודע שמבקשים בייעוץ המשפטי לתת את הדעת מה קורה בשטחים הכבושים בכל החקיקה שבאה.

עבד אל חכים חאג' יחיא: ולכן, אני בא ומתנגד.

עבד אל חכים חאג' יחיא: לא שאני לא שמעתי נכון או לא שפירשתי לא נכון.

עבד אל חכים חאג' יחיא: אני יודע שיש עכשיו במשרד המשפטים רוצים בכל חקיקה להכניס את הנושא הזה בצורה מסוימת.

עבד אל חכים חאג' יחיא: זה לא שאני לא הבנתי נכון או שלא התפרשו דברי נכון.

עבד אל חכים חאג' יחיא: זו העמדה שלי.

איתן כבל: מותר לו אם ככה, ואנחנו נעלה את זה להצבעה, אין לי בעיה, אני אחכה שיהיה לי רוב ואז נצביע.

עבד אל חכים חאג' יחיא: טוב, תחכה.

עבד אל חכים חאג' יחיא: מה נעשה?

עבד אל חכים חאג' יחיא: אני אתן?

איתן כבל: אין בעיה יקירי.

איתן כבל: זה בסדר גמור.

איתן כבל: לגיטימי.

עבד אל חכים חאג' יחיא: אני אומר לכם, זה ידוע שבמשרד המשפטים רוצים לתת - - -

איתי עצמון: אדוני צודק, אבל לא בנקודה הזו.

איתן כבל: חברי, חבר הכנסת חאאג' יחיא אני ממש אפילו לא, כאילו, אני מבין מה שאתה אומר לי אין לי - - -

זו איתי עצמון: הגדרה סטנדרטית לגמרי.

איתן כבל: לא חשוב.

איתי עצמון: פרט 3 לתוספת.

נועה מושייף: אני קצת אתן מילה על הצעד - - - הבקשות לעיצוב נקבע בהתאם למועד הגשתן על פי החוק, יכול המבקש להקדים את בחינת בקשתו לרישום עיצוב מסיבות שונות, למשל: גיל מתקדם, או מצב רפואי.

נועה מושייף: כמובן שהצורך באגרה נובע מהרצון שאנשים ישקלו היטב אם הם רוצים להקדים את הבחינה.

נועה מושייף: בהתאם לחוק, יכול המבקש לתאם את שם המעצב עם הגשת הבקשה, אם לא ציין את שם המעצב ומעוניין לעשות את זה בהמשך הוא יכול להגיש בקשה ושמו יצוין.

נועה מושייף: נראה לי שלא אמרתי את התשלום בפרט קטן הקודם, מדובר ב-800 שקלים.

נועה מושייף: הרחבנו בנושא זה מקודם וברשות

נועה מושייף: כם נמשיך.

נועה מושייף: מי שמשלם אגרת חידוש לאחר המועד שבו היה חייב לשלמה.

נועה מושייף: בנוסף לאגרת החידוש ישלם בעד כל חודש בו הוא איחר את האגרה הזו.

נועה מושייף: על פי סעיף 43 לחוק בעל עיצוב רשום שפקע תוקפו בשל אי-תשלום אגרות רשאי לבקש מהרשם עד בתוך שישה חודשים מהמועד את החזר התוקף של הרישום.

איתי עצמון: מדובר על כל תיקון בכל מסמך?

נועה מושייף: סעיף 46(א) מסמיך את הרשם מיוזמתו, או על פי בקשתו של כל אדם, לכרוך תיקונים בפרטים הרשומים בפנקס, או כל מסמך אחר אשר הוציאה הרשות לעניין חוק העיצובים, אם נוכח כי הוא אינו משקף את העובדות.

נועה מושייף: יש גם תקנה שאנחנו נגיע אליה שפותרת את בעל העיצוב אם הוא מבקש לעשות תיקון של טעות סופר או דברים שהם מאוד פרוצדורליים.

נועה מושייף: אנחנו נגיע לזה בהמשך ונתייחס לזה שם.

נועה מושייף: זו גם אגרה שהיא באמת יחסית גבוהה, אחת האגרות הגבוהות.

איתן כבל: למה?

נועה מושייף: מדובר בהליך דו-צדדי שמתנהל בפני הרשם.

נועה מושייף: למעשה, זה הליך מעין שיפוטי.

נועה מושייף: יש הוכחות יש טענות - -

איתן כבל: אוקיי.

נועה מושייף: אמרנו "אוקיי" אז ממשיכים.

נועה מושייף: זה גם הליך חד צדדי שמתנהל בפני הרשם.

נועה מושייף: כל מי שרואה את עצמו נפגע מהחלטה או מפעולה של עובד הרשות יכול להגיש השגה בפני הרשם.

נועה מושייף: כל אדם אשר רואה את עצמו נפגע מהליך המתנהל לפני הרשם רשאי לבקש מהרשם להצטרף להליך.

נועה מושייף: הוא צריך להגיש בקשה תוך 30 ימים מפרסום ההליך שבו הוא מפרט את העובדות.

נועה מושייף: מדובר ההליך חד-צדדי המנהל בפני הרשם.

נועה מושייף: הרשם רשאי להאריך כל תקופה המנויה בחוק בכפוף לחריגים המוגדרים בסעיף עצמו בחוק.

איתי עצמון: זה על פי בקשה.

איתי עצמון: כלומר, הוא מאריך את המועד על פי בקשה.

נועה מושייף: בוודאי, על פי בקשה כמובן.

נועה מושייף: אדם שהגיש בקשה לרישום עיצוב זכאי להגיש בקשה - - - לרישום עיצוב במדינה אחרת שבה אחת מן האמנות הרלוונטיות.

נועה מושייף: הוא יכול להסתמך על הבקשה שלו, ולשם כך מונפק מסמך רשמי מהרשות.

נועה מושייף: 10 שקלים כאמור.

נועה מושייף: עם כניסת החוק תיפתח האפשרות בפני כל הציבור לעיין בכל המסמכים ללא תשלום.

נועה מושייף: עם זאת, הציבור יכול לפנות לרשות ולקבל העתק חומרים המצויים בתיק הבחינה.

נועה מושייף: כרוך בתשלום אגרה של 10 שקלים.

עבד אל חכים חאג' יחיא: הסכום של ההשגה הוא כזה גבוה.

עבד אל חכים חאג' יחיא: אני אומר, הסכום שצריכים לשלם עבור השגה בפני הרשם זה 550 שקלים.

עבד אל חכים חאג' יחיא: זה יכול להרתיע גם אנשים.

עבד אל חכים חאג' יחיא: מי שרוצה להגיש השגה אז זה מרתיע אותו.

עבד אל חכים חאג' יחיא: אתם לא חושבים שהסכום הזה גבוה מדי?

איתן כבל: 550 זה לא סכום.

עבד אל חכים חאג' יחיא: שמע, מי שירצה להגיש השגה, הוא לא בטוח אם היא תתקבל או לא, אז זה ירתיע אנשים.

איתן כבל: שמע, זה מסוג הדברים, זה קרב על העיצוב.

איתן כבל: אני חושב שזה סכום סביר.

איתן כבל: תראה, אתה גם לא רוצה לייצר מצב, הרי מה העניין?

עבד אל חכים חאג' יחיא: לא שכל אחד יחליט להגיש השגה.

איתן כבל: בדיוק.

איתן כבל: אתה מבין, זה סכום שהוא סביר לדעתי.

עבד אל חכים חאג' יחיא: אתם לא חושבים לשקול זאת בשנית?

איתן כבל: אדוני הרשם?

אופיר אלון: אני חושב שכמו שאדוני ציין צריך לייצר איזשהו איזון.

אופיר אלון: מדובר פה בזמן שיפוטי.

אופיר אלון: אני אסבר את אוזני אדוני:

אופיר אלון: מה שצריך לעשות בהשגה כזו זה לכתוב החלטה משפטית מנומקת, על הדבר הזה לעשות מחקר משפטי, לשמוע לפעמים את - - -

עבד אל חכים חאג' יחיא: מהצד שלכם זה נכון, אבל מהצד של הציבור שרוצה להשיג השגות - - -

איתן כבל: בגלל זה הוא אומר, בגלל שזה מהצד - - -

עבד אל חכים חאג' יחיא: בגלל זה המגיש נרתע.

עבד אל חכים חאג' יחיא: אז אתה בדיוק מאשר את מה שאני אומר.

עבד אל חכים חאג' יחיא: הסכום בכוונה להרתיע את האנשים כי זה יעשה לכם עבודה גדולה.

אופיר אלון: לא מפני שזה יעשה לנו עבודה גדולה אלא מפני שאני אומר:

אופיר אלון: הסכום צריך להתאים איכשהו לעבודה שזה דורש.

אופיר אלון: בסוף מדובר באגרה, אגרה אדם משלם עבור שירות שהוא מקבל.

אופיר אלון: אי-אפשר לקבוע סכום מאוד נמוך כי אז האגרה לא תכסה את ההוצאה.

איתן כבל: זה הרבה מעבר.

איתן כבל: זה גם מייצר זילות שכל אחד יגיד: ממילא זה כזה זול אז מה אכפת לי להגיש.

אופיר אלון: סכום - - - שהוא נמוך אני מבטיח לאדוני לכתוב החלטה כזו לוקח מספר שעות - - -

איתן כבל: אני חולק עליך שזה לא עניין, גם 550 זה לא כזה סכום.

אופיר אלון: זה לא סכום גבוה.

איתן כבל: הוא לא מגיש 1,000 השגות.

איתן כבל: מקסימום שתי השגות, שלוש השגות.

איתן כבל: עכשיו בסוף זו דעתי ואני לא מאלה שמבקשים אגרות אבל אני יודע מה זה עלול לעשות.

איתן כבל: בסוף, כשאתה נותן סכום שהוא נמוך מידי - - -

עבד אל חכים חאג' יחיא: אתה אומר שאם יהיה סכום נמוך אז יהיו הרבה.

איתן כבל: נכון.

עבד אל חכים חאג' יחיא: אני אומר שהסכום הזה יכול להרתיע.

עבד אל חכים חאג' יחיא: זה הוויכוח ביננו.

איתן כבל: אני מבין מה שאתה אומר.

איתן כבל: אני חושב שסכום של 500 שקל זה סכום סביר לחלוטין.

אופיר אלון: אדוני, אני אציין שהסכום הזה הוא כמובן החסם הנמוך ביותר.

אופיר אלון: אדם שמגיש השגה נעזר לרוב בייעוץ משפטי שעלותו היא גבוהה הרבה יותר אז בסך הכול אני לא חושב שהסכום המדובר הוא זה שיהווה את החסם בפני המשיגים.

איתן כבל: בדיוק.

איתן כבל: זה מה שאני מתכוון.

איתן כבל: זה לא יהיה החסם.

אופיר אלון: בסוף, אדם מגיש השגה אחרי שהוא עבר תהליך של בחינה, קיבל התייחסות לטענותיו ב-2–3 מכתבים, יש לפניו תיק, ומעכשיו אם אדם מבקש לערער על קביעה שנעשתה אז כמובן שצריך לעשות את הדבר הזה בשום שכל.

איתן כבל: אוקיי, תודה.

איתן כבל: הלאה.

נועה מושייף: אנחנו סיימנו את התוספת.

איתי עצמון: אני מציע - -

איתן כבל: תמשיכו.

איתי עצמון: - - שתעברי לתקנה הבאה בנושא האגרות ואז הוועדה תוכל להצביע על כל נושא האגרות.

נועה מושייף: רק תיקון קטן, בהסברים שלי לא הייתי ברורה, בפרט 3 האגרה תשולם רק בעת חשש להפרה.

נועה מושייף: כך לפי החוק.

איתן כבל: אוקיי.

נועה מושייף: אז נמשיך.

נועה מושייף: 41 סיימנו.

נועה מושייף: אז נקרא את 42.

איתי עצמון: לדעתי אפשר להקריא עד 44.

איתי עצמון: כי מדובר על כל נושא האגרות.

איתי עצמון: זאת אגרת הפיגור שהקראת קודם.

נועה מושייף: נכון, בדיוק.

איתן כבל: כן.

איתן כבל: יש הערות?

איתן כבל: אוקיי, נמשיך, אני רוצה לסיים את הכול.

נועה מושייף: פה שוב מדובר בתקנת משנה בתוך תקנה.

נועה מושייף: אחר כך אסביר את ההקשר.

נועה מושייף: למעשה לבעל העיצוב יש - - - בשל אי-תשלום אגרת חידוש הוא יכול להגיש בקשה לרשם לפי מה שאמרנו לפי מה שאמרנו מקודם על פי סעיף 46 לחוק.

נועה מושייף: אם נתקבלה בקשתו הוא ישלם את אגרת החידוש בהתאם לתוספת התשלום.

נועה מושייף: זה מה שאמרנו שיש פטור מסוים בשינויים.

נועה מושייף: למעשה תיקון סופר בפרטים של שם, מען, מען למסירת מסמכים בישראל, שם המעצב, שינוי מען למסירת מסמכים בישראל של בעל העיצוב פטורים מאגרה.

נועה מושייף: מדובר בהליכים פרוצדורליים פשוטים, לא דרושות - - - רבות.

נועה מושייף: כנראה שהרשם מצא לנכון לפטור מאגרה בעניינים הללו.

נועה מושייף: בדיוק.

נועה מושייף: זה גם, החלק הראשון זה טעויות סופר שזה באמת מאוד טכני והדבר האחר זה לשנות מען.

נועה מושייף: זה לא משהו שמצריך בחינה, מדובר בתיקונים פרוצדורליים אז זה שונה.

איתי עצמון: אני רוצה בשלב הזה, יכול להיות שזה קשור להסבר הכללי.

איתי עצמון: לפי סעיף 112 לחוק התקנות שטעונות אישור של ועדת הכלכלה הן התקנות שנוגעות לאגרות, שזה הנושא שהוצג קודם לכן, וכן אופן הפרסום של מידע שיש לפרסמו לפי חוק זה באתר האינטרנט של הרשות, וכן קביעת דרכים נוספות לפרסום מידע כאמור.

איתי עצמון: אלו שני הנושאים שעל פי החוק טעונים אישור ועדת הכלכלה.

איתן כבל: אוקיי.

איתן כבל: הלאה.

נועה מושייף: תקנה זו עוסקת בפרסום המידע.

נועה מושייף: החוק אומר שהרשות מחויבת לפרסם באתר האינטרנט מסמכים שכלולים בבקשה.

נועה מושייף: למעשה כמעט את כל המסמכים שכלולים בתיק הבקשה.

נועה מושייף: יחד עם זאת, מתוך מקום של שמירה על פרטיות, אנחנו נגיע בהמשך לתקנת משנה ב שהרשות תפעל באמצעים טכנולוגיים דרך האתר על מנת שאנשים יוכלו להגיש, תהיה אפשרות להגיש את המסמכים גם בלי מספר תעודת זהות מכיוון שאנחנו מבינים שזה פרט שעלול להיות חסוי.

נועה מושייף: יחד עם זאת, הצעת משנה ג מדברת על מקומות בהם מסמכים לא יפורסמו.

נועה מושייף: אני אסביר איך זה עובד, כרגע כאשר אדם מעלה לאתר הרשות מסמכים שהוא חושב שהם חסויים , ברירת המחדל היא שהם לא מועלים ומסמנים אותם כמסמכים חסויים, אלון, תקן אותי אם אני טועה, הם מסומנים כמסמכים חסויים והם לא מפורסמים.

נועה מושייף: זו ברירת המחדל.

נועה מושייף: בעת בחינת הבקשה מגיעים כל המסמכים.

נועה מושייף: ככל שיש מסמכים שהם חסויים הם עוברים בחינה.

נועה מושייף: ככל שהם עונים על השיקולים, בין היתר, המנויים בתקנת משנה ג או כל מידע אחר שהרשם מוצא לנכון אז הם באמת לא יפורסמו.

איתי עצמון: לבקשת מי שמסר את המידע.

נועה מושייף: בדיוק.

נועה מושייף: צריכה להיות בקשה והוא צריך להסביר למה.

נועה מושייף: הנימוקים נבחנים.

נועה מושייף: אז זו התקנה.

נועה מושייף: תקנה ד אומרת שהרשות תיידע את מבקש לגבי זכותו דרך אתר האינטרנט.

איתן כבל: הערות?

איתן כבל: הלאה.

נועה מושייף: אתם רוצים אולי שגם על זה נרוץ?

איתן כבל: את רוצה שנתפזר?

נועה מושייף: לא, חלילה.

איתן כבל: המשיכי בבקשה.

איתן כבל: עד שלא יהיה לי רוב אני לא אצביע.

נועה מושייף: בסדר גמור.

איתי עצמון: אני עוצר אותך רגע.

איתי עצמון: יש לי שאלה לגבי עדכון סכומי האגרות.

איתי עצמון: כתבתם שהסכומים שהקראת קודם לכן שנתונים בתוספת השנייה יעודכנו ב-1 בינואר.

איתי עצמון: כלומר, בהנחה שהתקנות יפורסמו בשבועות הקרובים ככל שאישור הוועדה יינתן אז מתי יהיה העדכון הראשון?

נועה מושייף: ינואר 2019.

עבד אל חכים חאג' יחיא: אנחנו אוטוטו מתחילים את 2019.

נועה מושייף: סליחה.

נועה מושייף: ינואר 2020.

עדי ליאב: במדד 2019 המדד היסודי.

נועה מושייף: המדד היסודי הוא מדד 2019 הסכומים יעודכנו ב-2020.

עבד אל חכים חאג' יחיא: בינואר 2020.

נועה מושייף: ינואר 2020.

אביגיל כספי: המדד היסודי צריך להיות 2018 כי זה המדד הידוע.

נועה מושייף: נכון.

נועה מושייף: בקיצור בתשובה לשאלתך, ה-1 בינואר 2020.

איתי עצמון: אוקיי.

איתן כבל: הערות?

איתן כבל: הלאה.

נועה מושייף: תחילה ותחולה.

איתי עצמון: אני מציע כאן שתסבירי לוועדה, מכיוון שהבאתם בקובץ זה רק את התחילה של תקנה שטעונה אישור ועדה מבין התקנות האלה, מתי התקנות אמורות להיכנס לתוקף וכמובן את ההסבר לעניין של תקנה 83.

נועה מושייף: התקנות ייכנסו לתוקפן מיד עם פרסומן ברשומות לאחר האישורים.

נועה מושייף: אנחנו יודעים שהחוק נכנס לתוקף, ולשמחתנו הרשות יכלה לעבוד עד עכשיו עם תקנות המדגמים אבל כמובן שזה לא אידיאלי.

נועה מושייף: ה- - - כבר מוכן.

נועה מושייף: הרשות פרסמה ברשימת התפוצה שלה כבר באוגוסט טיוטה.

נועה מושייף: כמובן שציינו שזו טיוטה שבכפוף לאישורי הועדה והשרה.

נועה מושייף: כך שהציבור מוכן וערוך להתחיל את השימוש בתקנות העיצובים ולכן התקנות תיכנסנה לתוקף מיד עם פרסומן ואישורן.

נועה מושייף: בעניין תחילה ותחולה אציין שנפלה טעות בנוסח שהגשנו לכם.

נועה מושייף: הנוסח הכתוב הוא: אתקן ואומר שתחילתה של תקנת משנה 83(ב) בלבד היא שנתיים מיום התחילה.

עבד אל חכים חאג' יחיא: למחוק "עד (ד)".

איתי עצמון: כלומר, רק האמצעים שיבטיחו שהפרטים לא יופיעו אז התקנה הזו תיכנס לתוקף שנתיים מיום הפרסום?

נועה מושייף: נכון.

איתי עצמון: ומה יהיה בינתיים?

איתן כבל: אני מתנצל.

איתן כבל: לא הבנתי מה את רוצה מאיתנו עכשיו.

נועה מושייף: תקנת משנה 83(ב) אומרת שעל אף שהרשות מחויבת לפרסם את הכול, הרשות תפתח אמצעים שבאמצעותם יוכלו להגיש מסמכים באתר הרשות שלא יועלו מספרי תעודות הזהות.

נועה מושייף: יהיה פיתוח מחשובי שיאפשר להעלות מסמכים בלי צורך בתעודות זהות.

איתן כבל: זו תקנה צופה פני עתיד?

נועה מושייף: תקנת המשנה הקונקרטית הזו צופה פני עתיד.

עבד אל חכים חאג' יחיא: לכם אתם מבקשים לדחות את זה בשנתיים.

עבד אל חכים חאג' יחיא: עד שזה שתהיו מוכנים?

נועה מושייף: בדיוק.

נועה מושייף: בשביל - - -

איתן כבל: ומה ייעשה בשנתיים האלה?

נועה מושייף: נמשיך לפעול כמו שפעלנו עד היום.

איתי עצמון: אני מציע שאולי בתקופה של השנתיים נוכל לאשר הוראה שתחול רק לתקופה זו שתקבע שהרשות תנקוט אמצעים שיאפשרו, שיבטיחו ככל הניתן, או נוסח יותר מרוכך.

איתי עצמון: כי כאן כתבתם: "אמצעים שיבטיחו אפשרות" זה נוסח מאוד חזק שאומר שזו ממש וודאות.

איתי עצמון: בתקופה הזו בכל מקרה אם יש אמצעים כאלו אינני יודע אם קיימים אבל אם יש אמצעים כאלה שניתן להפעיל, היום, במצב היום, בהיערכות המחשובית היום שהיא בכל זאת שיינתן מענה לאותם מבקשים שלא רוצים שהמספר זהות שלהם יופיע.

נועה מושייף: אני חושבת שאולי הרשות תוכל להגיב.

ז'קלין ברכה: שלום.

ז'קלין ברכה: ז'קלין ברכה, סגנית רשם הפטנטים.

ז'קלין ברכה: אני רוצה להסביר שכיום יש אפשרות להגיש את המסמך למשל - - - נגיד יש בתצהיר מספר תעודת זהות המבקש יכול להגיש שני נוסחים.

ז'קלין ברכה: אחד חסוי שכולל תעודת זהות ואחד מושחר ללא תעודת זהות ולא חסוי.

ז'קלין ברכה: כלומר, המבקש יכול כבר היום לדאוג לכך שהוא עצמו לא יגיש תעודת זהות שתיחשף לציבור.

איתי עצמון: אבל השאלה היא האם הוא יודע - - -

איתן כבל: שנייה.

איתן כבל: אני ברשותכם, אמרתי שאני לא אצביע עד שלא יהיה לי רוב בעניין הזה.

עבד אל חכים חאג' יחיא: וידעת את מי להביא.

איתן כבל: לא, הזמנתי את מי שזמין.

איתן כבל: אני ברשות

איתן כבל: כם רוצה לחזור לסעיף.

איתי עצמון: אפשר להצביע על הכול.

איתן כבל: אני לא חושב שנכון לעשות זאת לחבר הכנסת חאג' יחיא מכיוון שהוא מסכים לשאר הדברים.

עבד אל חכים חאג' יחיא: אני אכן מסכים במקומות מסוימים.

איתן כבל: בדיוק.

איתן כבל: מה, אני אעמיד אותו - - -

עבד אל חכים חאג' יחיא: אני לא אתנגד לכל התקנות.

איתן כבל: נכון.

איתן כבל: הוא יושב פה.

איתי עצמון: אבל יש תקנות שכמובן קשורות לתוספת השנייה.

איתן כבל: את הפוליטיקה תשאיר לנו.

איתי עצמון: ודאי.

איתי עצמון: אני מדבר רק ברמה המשפטית.

איתן כבל: התכוונתי שאחרי שזה עובר אז זה כבר עבר.

איתי עצמון: אז אדוני מבקש להצביע רק על התוספת השנייה.

איתן כבל: נכון.

איתן כבל: חברת הכנסת שולי מועלם רפאלי, אני אגיד לך במה דברים אמורים: התוספת השנייה נוגעת לאגרות של רישום עיצובים.

איתן כבל: עכשיו, הכנסנו פה גם את אוניברסיטת אריאל.

איתן כבל: אנחנו טוענים שאין לזה קשר למכלול הגדול אבל זכותו של חבר הכנסת חאג' יחיא לומר את עמדתו.

עבד אל חכים חאג' יחיא: אמרתי שאפשר להפעיל צו אלוף.

איתן כבל: נכון.

איתן כבל: הוא רוצה להפעיל צו אלוף לעניין הזה.

איתי עצמון: לי חשוב לומר בהקשר הזה שההגדרה של מוסד לפי חוק המועצה להשכלה גבוהה זו הגדרה שהיא הגדרה שגורה מאוד בהרבה דברי חקיקה לאורך השנים, גם בתיקוני חקיקה שאני מכיר וטיפלתי בהם, ואני לא חושב שזה יוצר את הבעיה שחבר הכנסת חאג' יחיא תיאר – שיש צורך בהכלה תחת צווי אלוף.

איתי עצמון: אני לא רואה בעיה בזה.

איתן כבל: אוקיי.

איתן כבל: תודה.

איתן כבל: מי בעד התוספת השנייה ירים את ידו?

איתן כבל: מי נגד?

איתן כבל: מי נמנע?

איתן כבל: בעד – 2

איתן כבל: נמנעים – אין התוספת השנייה לתקנות 7(ב)(3), 13, 22(א), 26, 28(א), 30, 34, 41, 43, 44, 45(א), 51(א), 64, 68, 70(ב), 71, 72(א), 75(א), 76, 77(א), 78(א), 79, 82(א), 84, 96(א), 98, 99 ,100, 101), מתקנות העיצובים התשע"ט–2018 נתקבלה.

איתן כבל: התוספת אושרה.

איתי עצמון: עם השינויים.

איתן כבל: עם השינויים הנדרשים.

שולי מועלם-רפאלי: תודה.

שולי מועלם-רפאלי: אני עוברת לוועדת הכנסת.

איתן כבל: תודה לך.

איתן כבל: הלאה.

איתן כבל: אני מציע את זה ככה.

איתן כבל: אני לא אוהב את הדרך שלכם, אני אומר את זה ברצינות.

איתן כבל: כי אני חושב שזה מסוג הדברים שאתם צריכים, אבל בואי נסכם את זה ככה: למרות הכול - - -

עבד אל חכים חאג' יחיא: למה שנתיים?

איתן כבל: תראה, אני אגיד לך משהו, מה שחשוב לי שהתהליך לא ייפסק.

איתן כבל: שיש אפשרות גם היום לפעול על פי, אם הם יצליחו לקדם את התהליך, שיבורכו, אבל מה שחשוב לי שבשנתיים האלה מי שירצה להמשיך ולפעול אז שיהיו לו כל הכלים לכך.

איתי עצמון: אני יכול להציע, אם זה מקובל, שבתקופה של עד שנתיים מיום פרסום התקנות, שיקראו את תקנה 83(ב) כך שהרשות תנקוט אמצעים שיאפשרו ככל הניתן את חיסוי מספר תעודת הזהות.

איתי עצמון: ככל שישנם אמצעים כאלה.

איתי עצמון: נוסח יותר מרוכך שלא יפחית מהחובה של הרשות לפעול לאבטחת - - -

איתן כבל: דרך אגב, זה כבר קיים בחקיקה שעשינו בעיצומים כספיים וגם בחוק נתוני אשראי כמדומני היו שמה כל מיני סעיפים שהתכתבו עם שאלות מן הסוג הזה.

איתי עצמון: אם יש אמצעים כאלה תפעילו אותם.

איתי עצמון: אם אין כמובן שלא יהיה ניתן לדרוש מכם להפעיל אמצעים שלא קיימים.

איתן כבל: אדוני ראש הראשות.

איתן כבל: אנחנו אומרים את זה ככל שניתן.

איתן כבל: אני לא התכוונתי שאם יש פתאום איזה פיתוח בהונג קונג ועד שלא תתקינו את הפיתוח אז אי-אפשר יהיה להפעיל את - - -

איתן כבל: כן, בסדר?

אופיר אלון: מודים לאדוני.

איתן כבל: אוקיי.

איתן כבל: הלאה.

איתי עצמון: למעשה הוועדה סיימה לדון בכל התקנות.

איתי עצמון: התקנות שלמעשה יעמדו עכשיו להצבעה הן מתקנה 41 כל התקנות שהוקראו, למעט התוספת השנייה שכבר אושרה.

איתי עצמון: לרבות כל השינויים שכבר הוסכמו ובכלל זה השינוי האחרון בהוראת המעבר לעניין תקנה 83.

איתן כבל: יש הערות למאן דהוא?

איתן כבל: מי העד?

איתן כבל: מי נגד?

איתן כבל: מי נמנע?

איתן כבל: בעד – 1

איתן כבל: נמנעים – 1

איתן כבל: התקנות אושרו.

איתן כבל: אני מודה לכם על שעמום הצרוף.

נועה מושייף: שמחנו.

איתן כבל: גם זה צריך שיהיה מעת לעת בעיקר לקראת הדיון הבא.

עבד אל חכים חאג' יחיא: גם את זה צריך לעצב.

איתן כבל: תודה רבה.

איתן כבל: הישיבה נעולה.